Document ID: /roh_data/filtered/fineweb-2-filterrobots_roh.jsonl.gz/10930

Adams è il frontmen dals Black Eyed Peas ed è vegnì enconuschent sut ses num d'artist will.i.am. Il 2009 ha el creà ina fundaziun che vul persvader uffants e giuvenils da la valur che la scolaziun ha. Leonardo DiCaprio da sia vart è vegnì premià per ses engaschament cunter la midada da clima e per la protecziun per spezias d'animals smanatschadas. «Avunda è avunda» ha ditg DiCaprio a Tavau.
L'avegnir da la umanitad na dastga betg vegnir unfrì a la engurdientscha da l'industria da ieli, cotgla e gas.
«Igl è pussaivel da cuvierer fin l'onn 2050 l'entir basegn d'energia cun energias regenerablas», ha ditg l'actur da film. DiCaprio ha appelà als politichers ed economs preschents da s'engaschar per quella finamira.
Ulteriurs Crystal Awards hai dà per la l'actura chinaisa Yao Chen ed il sculptur danais Ëlafur Elíasson.
RR novitads 6:00